Document ID: /roh_data/filtered/fineweb-2-filterrobots_roh.jsonl.gz/52060

Tranter auter haja la UBS restructurà las filialas, investì en la scolaziun sco era en novas tecnologias.
Gähwiler è persvas che l’UBS po anc auzar marcantamain l’atgna quota da participaziun al martgà. Be en la digitalisaziun haja la banca investì milliuns d’ina summa da trais cifras.
Per l’emprima giada dapi il 2007 paja l’UBS puspè taglia sin gudogn; Gähwiler ha uss numnà ina cifra da radund ina mesa milliarda francs per il 2016. Per l’onn current èsi da quintar cun milliuns d’ina summa da trais cifras.
RR novitads 10:00